Приложение № 4

към Условията за кандидатстване

**Критерии за административно съответствие и допустимост за проект за подготвителни дейности**

|  |  |  |  |  |
| --- | --- | --- | --- | --- |
| **АДМИНИСТРАТИВНО СЪОТВЕТСТВИЕ** | | | | |
| **№** | **Изискуеми документи** | **ДА** | **НЕ** | **Неприложимо** |
|  | Формулярът за кандидатстване е подаден с Квалифициран електронен подпис (КЕП) от законния представител на кандидата. |  |  |  |
|  | Когато формулярът за кандидатстване не е подписан с КЕП от законния представител на кандидата е прикачено нотариално/и заверено/и пълномощно/и от съответното/ите упълномощено/и лице/а във формат „рdf“ или друг формат, подписано с КЕП на упълномощеното/ите лице./а.  От текста на пълномощното/ите става ясно, че лицето/лицата с право да представляват кандидата упълномощава/т пълномощника да подаде от негово/тяхно име формуляра за кандидатстване, като го подпише с КЕП и приложи документите, които са неразделна част от формуляра. |  |  |  |
|  | Документите качени в ИСУН 2020 са представени на български език. В случаите, когато оригиналният документ е изготвен на чужд език, той е придружен с превод на български език, извършен от заклет преводач, а когато документът е официален, по смисъла на Гражданския процесуален кодекс, той е легализиран или с апостил. |  |  |  |
|  | Представени са декларации от законния представител на кандидата, от членовете на колективния управителен орган, контролния орган, ако такъв е предвиден в устава и от представляващите по закон и пълномощие членове, когато същите са юридически лица относно липсата на обстоятелства съгласно Приложение № 7. |  |  |  |
|  | Представено е споразумение за партньорство за създаване на МИГ, споразумение за партньорство между МИГ и местно партньорство или споразумение за партньорство между две или повече МИГ по образец съгласно Приложение № 2 от Условията за кандидатстване (когато е приложимо). |  |  |  |
|  | За кандидати местни партньорства е представено решение на общинския съвет от съответната/ите община/и, с което се дава съгласие за реализиране на проекта и включване в местно партньорство (когато е приложимо). |  |  |  |
|  | За кандидати МИГ е представено решение на колективният върховен орган на МИГ, с което се дава съгласие за реализиране на проекта и/или включване в партньорство. |  |  |  |
|  | Представена е декларация за изкуствено създадени условия съгласно Приложение № 8 от Условията за кандидатстване. |  |  |  |
|  | Представен е граждански договор за координатор (задължително условие за кандидати, които не изпълняват стратегии за ВОМР за периода 2014 – 2020 г.). |  |  |  |
|  | Представена е диплома/и за придобита образователна степен „бакалавър“ или по-висока степен за предложения координатор по проекта (когато е приложимо). |  |  |  |
|  | Представена е трудова/осигурителна книжка/и за предложения координатор по проекта, от която е видно наличието на общ професионален стаж най-малко 5 г., както и наличие на опит в разработване, изпълнение, мониторинг, контрол и/или реализиране на най-малко един проект, финансиран със средства от ЕС (когато е приложимо). |  |  |  |
|  | Представени са доказателства за наличието на помещение за офис за изпълнение на дейностите по подмярката и за изготвяне на стратегия за местно развитие (договор за наем или друг релевантен документ, доказващ наличие на правно основание за предоставяне на помещение). |  |  |  |
|  | За разходи, различни от тези, включени в Приложение № 3 (Списък с опростени разходи) са представени най-малко три съпоставими независими оферти в оригинал, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен ДДС. Представя се във формат „pdf“ или „jpg”. (когато е приложимо). |  |  |  |
|  | Представена е декларация за нередности от представляващия кандидата и от всички членове на управителния и контролния орган на кандидата (когато такъв е предвиден в устава на МИГ) съгласно Приложение № 9 от Условията за кандидатстване. |  |  |  |
|  | Представени са списък на членовете на колективния върховен орган и списък на членовете на колективния управителен орган на МИГ, подписани от представляващия МИГ, които съдържат:  а) за юридическите лица: наименование на юридическото лице, седалище и адрес на управление, сектор, на който лицето е представител в публично-частното партньорство, най-малко две имена (име и фамилия) на представляващия юридическото лице, данни за контакт (телефон и/или електронен адрес);  б) за физическите лица: най-малко две имена (име и фамилия), данни за постоянен адрес или месторабота, сектор, на който лицето е представител в публично-частното партньорство, данни за контакт (телефон и/или електронен адрес);  в) дял на представителите на публичния сектор, на представителите на стопанския сектор и на представителите на нестопанския сектор в колективния върховен орган и в колективния управителен орган на сдружението. |  |  |  |
|  | Представени са документи, доказващи опит в изпълнението на проекти, финансирани със средства от ЕС на партньорите по проекта (ако е приложимо). |  |  |  |
|  | Представена е декларация от законния представляващ на кандидата за съгласие за предоставяне на данни за кандидата и партньорите на УО на ПРСР 2014 - 2020 г. и на ДФЗ от Националния статистически институт съгласно Приложение № 6 от Условията за кандидатстване. |  |  |  |
|  | Представени са документи за публичното и прозрачно определяне на партньорите, както следва:  1. Покани за формиране на партньорството и начина на изпращане/публикуване;  2. Протоколи от проведени срещи, снимки и други документи, доказващи публичността и прозрачността на избора на партньор;  3. Решение на всеки от колективните върховни органи на всеки от партньорите за включване в местното партньорство (решение на общо събрание, или друг орган, който може да взима решение съобразно учредителния акт или устава на юридическото лице). |  |  |  |
|  | Представени са удостоверения за постоянен адрес за партньори - физически лица. |  |  |  |
|  | Представена е документация от проведените пазарни консултации, включително решение за обосноваността и определянето на прогнозна стойност на разхода, за който ще бъде проведена процедура за избор на изпълнител по реда на ЗОП след сключването на административния договор за предоставяне на БФП (когато е приложимо) във формат„pdf“. |  |  |  |
|  | Представено е решение на кандидата за избор на изпълнител (когато е приложимо) във формат „pdf“ или „jpg“. |  |  |  |
|  | Представен е договор/и (предварителен/окончателен) за избор на изпълнител във формат „pdf“ или „jpg. |  |  |  |
|  | Представена е таблица за планирани дейности и разходи съгласно Приложение № 10. |  |  |  |
| **ДОПУСТИМОСТ** | | | | |
| **№** | **Изискване** | **ДА** | **НЕ** | **Неприложимо** |
|  | В територията на кандидата е включен селски район, посочен в Приложение № 1 към Условията за кандидатстване. |  |  |  |
|  | Територията, за която кандидатства едно местно партньорство или МИГ е включена само в едно проектно предложение. |  |  |  |
|  | Територията на кандидата е кохерентна, с непрекъснати граници и с население от 10 000 до 150 000 жители по данни от Националния статистически институт към 31 декември 2020 г. |  |  |  |
|  | Кандидатът е местна инициативна група (МИГ), регистрирана по Закона за юридическите лица с нестопанска цел. |  |  |  |
|  | Кандидатът е МИГ, изпълняваща стратегия за ВОМР за периода 2014 – 2020 г. |  |  |  |
|  | Кандидатът е представител на публичния (общини), стопанския или нестопанския сектор, определен за водещ партньор в споразумението за местно партньорство. |  |  |  |
|  | Всеки партньор или кандидат МИГ, която не изпълнява стратегия за ВОМР през периода 2014 – 2020 има седалище и адрес на управление или постоянен адрес на територията, на която се изпълнява подпомагания проект (проверява се в регистър БУЛСТАТ и/или в Търговския регистър и регистъра на юридическите лица с нестопанска цел). Представени са удостоверение/я за постоянен адрес за физическите лица, издадено/и от съответната община не по-рано от 6 месеца от датата на подаване на заявлението/уведомлението, или документи, доказващи заетост на територията (когато е приложимо). |  |  |  |
|  | Представените документи доказват, че партньорите в местното партньорство са публично и прозрачно определени (снимки, протоколи от проведени срещи и решение за избор на представители и други) (когато е приложимо). |  |  |  |
|  | Най-малко една община в партньорството е включена в Приложение № 1 и има седалище в съответния областен град. |  |  |  |
|  | В партньорството са включени населените места без общинския център – град в строителните му граници за общините с население над 30 000 жители. |  |  |  |
|  | Максимален размер на безвъзмездната финансова помощ за 1 проект за подготвителни дейности за местно партньорство, на територията на което не е прилаган подхода ЛИДЕР/ВОМР е до левовата равностойност на 30 000 евро - 58 674 лева (с ДДС) при валутен курс 1,9558 лева за 1 евро. |  |  |  |
|  | Максималният размер на безвъзмездната финансова помощ за проект за подготвителни дейности за кандидат местно партньорство или МИГ, на територията на което (цялата или част от територията, за която се кандидатства), е прилаган подхода ЛИДЕР/ВОМР е до левовата равностойност на 25 000 евро – 48 895 лева (с ДДС) при валутен курс 1,9558 лева за 1 евро. |  |  |  |
|  | Проектът съдържа най-малко по една от дейностите по т. 1 – 5:  1. Учредяване на МИГ за кандидат местно партньорство, в което не участва МИГ;  2. Популяризиране на подхода ВОМР (само за общности, които не са прилагали подхода ЛИДЕР през програмни периоди 2007 – 2013 г. и 2014 – 2020 г. на териториите или част от териториите, за които се кандидатства) и процеса на разработка на СВОМР (за всички кандидати);  3. Обучение на местни лидери и заинтересовани страни;  4. Проучвания и анализи на територията;  5. Подготовка на стратегия за ВОМР, включително консултиране на местната общност във връзка с подготовката на стратегията;  6. Координация на изпълнението на подготвителните дейности. |  |  |  |
|  | Кандидатът е подал само един проект за подготвителни дейности. |  |  |  |
|  | Максималната продължителност на проект за кандидати, на чиито територии не е прилаган подхода ЛИДЕР/ВОМР не надхвърля 9 месеца от сключване на договора (когато е приложимо). |  |  |  |
|  | Максималната продължителност на проект за кандидати, на чиито територии е прилаган подхода ЛИДЕР/ВОМР не надхвърля 6 месеца от сключване на договора(когато е приложимо). |  |  |  |
|  | По отношение на законния представляващ кандидата, членовете на колективния му управителен орган и членовете на контролния му орган, ако такъв е предвиден в устава, както и представляващите по закон и пълномощие членове когато член e юридическо лице, не е налице някое от следните основания за отстраняване:  1. е осъден/а с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  2. е осъден/а с влязла в сила присъда за престъпление, аналогично на тези по т. 1, в друга държава членка или трета страна;  3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;  4. е налице неравнопоставеност в случаите по чл. 44, ал. 5 от ЗОП;  5. е установено с акт на компетентен орган, че:  а) е представил/а документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;  б) е предоставил/а изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор;  6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;  7. е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.  8. е обявен в несъстоятелност или в производство по несъстоятелност, в процедура е по ликвидация, сключил е извънсъдебно споразумение с кредиторите си по смисъла на чл. 740 от Търговския закон, преустановил е дейността си, а в случай че кандидатът е чуждестранно лице – се намира в подобно положение, произтичащо от сходна процедура, съгласно законодателството на държавата, в която съм установен;  9. е установено, че не е изпълнил/а разпореждане на Европейската комисия за възстановяване на предоставена неправомерна и несъвместима държавна помощ;  10. е свързано лице по смисъла на § 1 от допълнителните разпоредби на Търговския закон с член на колективния управителен орган или представляващ по закон и пълномощие член на колективния управителен орган на МИГ и/или на контролния орган на МИГ, или представляващ по закон и пълномощие член на контролния орган на МИГ. |  |  |  |
|  | Посоченото лице за координатор отговаря на условията за допустимост (когато е приложимо). |  |  |  |
|  | По отношение на кандидата е установено, че не е създал изкуствени условия, необходими за получаване на предимство, в противоречие с целите на европейското право и българското законодателство в областта на допустимите за подпомагане дейности по настоящите Условия за кандидатстване. |  |  |  |
|  | В точка „Допълнителна информация, необходима за оценка на проектното предложение“ от формуляра за кандидатстване е описано съответствието на проектното предложение с поне една от следните политики на ЕС:  1. Равенство между половете и липса на дискриминация;  2. Устойчиво развитие (защита на околната среда);  3. Насърчаване на заетостта и конкурентоспособността. |  |  |  |
|  | В раздел „Индикатори“ и във формуляра за кандидатстване задължително са въведени стойности по индикаторите, които ще бъдат изпълнени с проектното предложение. |  |  |  |
|  | Представените три оферти от извършените пазарни консултации са независими и съпоставими. |  |  |  |
| **ДОПУСТИМОСТ И ОБОСНОВАНОСТ НА РАЗХОДИТЕ** | | | | |
|  | Проектът съдържа всички или част от изброените допустими разходи, свързани с изпълнение на дейности за:  1. Формиране и учредяване на публично-частно партньорство (само за общности, които не са прилагали подхода ЛИДЕР през програмни периоди 2007 – 2013 г. и 2014 – 2020 г. на териториите или част от териториите, за които се кандидатства), в т. ч. разходи за правни услуги и консултации, нотариални и държавни такси, партньорски срещи;  2. Популяризиране на подхода ВОМР (само за общности, които не са прилагали подхода ЛИДЕР през програмни периоди 2007 – 2013 г. и 2014 – 2020 г. на териториите или част от териториите, за които се кандидатства) и процеса на разработка на СВОМР (за всички кандидати), като разходи за подготовка и провеждане на информационни кампании, изготвяне и разпространение на информационни материали, подготовка и провеждане на информационни семинари, конференции и срещи, създаване и поддържане на електронна страница, публикации в местната преса;  3. Обучения за местните заинтересовани страни: екип на МИГ, местни лидери;  4. Проучвания и анализи на територията;  5. Разходи, свързани с подготовката на стратегия за водено от общностите местно развитие, вкл. разходи за консултиране и разходи за консултиране с местната общност във връзка с подготовката на стратегията;  6.Административни разходи (оперативни разходи, разходи за възнаграждения и осигуровки и обезщетения за временна неработоспособност, дължими от работодателя, разходи за закупуване на офис техника, обзавеждане и оборудване, командировки, преводи и др.). |  |  |  |
|  | Планираните разходи не водят до двойно финансиране на едни и същи дейности.  На база на декларирани данни от кандидата във формуляра за кандидатстване и чрез проверка в официални информационни системи (публичния модул в ИСУН и други източници) се установява дали дейностите по проекта не са финансирани / не се финансират по друг проект, програма или каквато и да е друга схема с източник националния бюджет, бюджета на ЕС или друга донорска програма. |  |  |  |
|  | Планираните разходи не са необосновани и не надвишават нуждите на кандидата за изпълнение на дейностите по проекта |  |  |  |
|  | Проектът не съдържа някой от изброените в раздел 14 на условията за кандидатстване недопустими разходи. |  |  |  |
|  | Възнагражденията на координатора не надвишават 10 на сто от общите допустими разходи по проекта. |  |  |  |
|  | Оперативните разходи не надвишават 10 на сто от общите допустими разходи по проекта |  |  |  |
|  | Оферентите, когато са местни лица, са вписани в Търговския регистър към Агенцията по вписванията, а оферентите – чуждестранни лица, са представили документ за правосубектност съгласно националното им законодателство. |  |  |  |
|  | Предложените за финансиране разходи по Раздел 14. „Категории разходи, допустими за финансиране” на Условията за кандидатстване по настоящата процедура са основателни след съпоставяне на предложените разходи с представени от кандидатите оферти и други документи. |  |  |  |
|  | Разходите по проекта са обосновани от гледна точка на:  а) целите и дейностите по проекта;  б) реалната пазарна стойност на предложените разходи. |  |  |  |
| **При наличие на необосновани разходи или такива, които е необходимо да бъдат намалени, те се описват заедно с мотивите за това. Извършва се корекция в бюджета на проекта в съответствие с описаното.** | | | | |
| Описание на редукцията на разходите, подадени с Приложение № 10: | | | | |
|  | | | | |